Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 829/12/7701	Bardejov, 1.5.2014
EEČ : 2-54-63-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 2, odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od  1.8.2011 do  31.7.2012 v Bardejove na ul. Mlynskej v  obchodnom dome Hypernova, ktorého prevádzkovateľom je spoločnosť AHOLD Retail Slovakia, k.s.  XXXXX,  vypracovala fiktívne  mesačné výkazy odpracovaných hodín na tam fiktívne pracujúcu brigádničku XXXXX,  a  tieto výkazy predložila na ich spracovanie do mesačných potvrdení  o vykonaní služieb  dodávateľovi služieb a zamestnávateľovi brigádničky XXXXX spoločnosti INDEX NOSLUŠ s.r.o. XXXXX,  a odberateľovi služieb spoločnosti AHOLD Retail Slovakia, k.s.  XXXXX, čím takto uviedla do omylu spoločnosť  AHOLD Retail Slovakia, k.s.  XXXXX, ktorá  na základe toho preplatila  fiktívne odpracovaných 1.817 hodín za obdobie mesiacov august 2011 až júl 2012 spolu v hodnote  3.744,02 EUR do spoločnosti INDEX NOSLUŠ s.r.o. XXXXX  a následne boli spoločnosťou  INDEX NOSLUŠ s.r.o. XXXXX  za uvedené hodiny vyplatené mesačné mzdy v čistom  pre brigádničku XXXXX spolu vo výške 2.652,26 EUR, a to v dobe od 13.9.2011 do 6.12.2012 na účet číslo 1501457257/0200  vedený vo Všeobecnej úverovej banke, a.s. na meno XXXXX, a v dobe od 3.1.2012 do 1.8.2012 na účet číslo  0450813025/0900 vedený v Slovenskej sporiteľni, a.s.,  na meno XXXXX, pričom finančné prostriedky z oboch účtov si prisvojila, čím takto seba obohatila o sumu 2.652,26 EUR a spoločnosti AHOLD Retail Slovakia, k.s., XXXXX, XXXXX  XXXXX  spôsobila  škodu vo výške 3.744,02 EUR, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením vyšetrovateľa Odboru kriminálnej polície OR PZ XXXXX sp.zn. ORP-454/OEK-BJ-2012 zo dňa 21.03.2013 bolo podľa § 206 ods. 1 Tr. poriadku vznesené obvinenie XXXXX, nar. XXXXX v Bardejove, trvale bytom XXXXX, okr. XXXXX, za prečin podvodu podľa § 221 ods. 1, ods. 2 Tr. zákona na tom skutkovom základe, že v období od  1.8.2011 do  31.7.2012 v Bardejove na ul. Mlynskej v  obchodnom dome Hypernova, ktorého prevádzkovateľom je spoločnosť AHOLD Retail Slovakia, k.s.  XXXXX,  vypracovala fiktívne  mesačné výkazy odpracovaných hodín na tam fiktívne pracujúcu brigádničku XXXXX,  a  tieto výkazy predložila na ich spracovanie do mesačných potvrdení  o vykonaní služieb  dodávateľovi služieb a zamestnávateľovi brigádničky XXXXX spoločnosti INDEX NOSLUŠ s.r.o. XXXXX,  a odberateľovi služieb spoločnosti AHOLD Retail Slovakia, k.s.  XXXXX, čím takto uviedla do omylu spoločnosť  AHOLD Retail Slovakia, k.s.  XXXXX, ktorá  na základe toho preplatila  fiktívne odpracovaných 1.817 hodín za obdobie mesiacov august 2011 až júl 2012 spolu v hodnote  3.744,02 EUR do spoločnosti INDEX NOSLUŠ s.r.o. XXXXX  a následne boli spoločnosťou  INDEX NOSLUŠ s.r.o. XXXXX  za uvedené hodiny vyplatené mesačné mzdy v čistom  pre brigádničku XXXXX spolu vo výške 2.652,26 EUR, a to v dobe od 13.9.2011 do 6.12.2012 na účet číslo 1501457257/0200  vedený vo Všeobecnej úverovej banke, a.s. na meno XXXXX, a v dobe od 3.1.2012 do 1.8.2012 na účet číslo  0450813025/0900 vedený v Slovenskej sporiteľni, a.s.,  na meno XXXXX, pričom finančné prostriedky z oboch účtov si prisvojila, čím takto seba obohatila o sumu 2.652,26 EUR a spoločnosti AHOLD Retail Slovakia, k.s., XXXXX, XXXXX  XXXXX  spôsobila  škodu vo výške 3.744,02 EUR. 

Po skončení skráteného vyšetrovania bol vyšetrovateľom PZ podľa § 209 ods. 1 Tr. poriadku predložený na vec sa vzťahujúci vyšetrovací spis na ďalšie konanie.

Preskúmaním predmetného vyšetrovacieho spisu bolo zistené, že sú splnené podmienky na postup prokurátora podľa ustanovenia § 216 Tr. poriadku, pretože obvinená XXXXX sa vo svojej výpovedi konanej dňa 05.11.2013 na Odbore kriminálnej polície OR PZ XXXXX pred vyšetrovateľom PZ k spáchaniu skutku kladenému jej za vinu priznala, popísala jeho spáchanie a oľutovala svoj čin. Taktiež urobila vyhlásenie, že spáchala skutok, za ktorý je stíhaná a vyslovila súhlas s podmienečným zastavením trestného stíhania. Súčasne uviedla, že že škodu uhradí buď celú, alebo v splátkach, a dioklad o tom predloží vyšetrovateľovi.

	Zo záznamu prokurátora zo dňa 29.04.2014 je zrejmé, že obvinená XXXXX osobným podaním doručila na tunajšiu okresnú prokuratúru výpisy z účtu vedeného v Slovenskej sporiteľni na meno majiteľa XXXXX za obdobie od decembra 2013 do apríla 2014, z ktorých vyplýva, že obvinená v dňoch 03.12.2013 uhradila sumu 244,02 €, dňa 02.01.2014 sumu 350,- €, dňa 04.02.2014 sumu 350,- €, dňa 03.03.2014 sumu 350,- €, a dňa 04.04.2014 sumu 350,- € nv prospech účtu spol. Ahold Retail Slovakia s tým, že do mesiaca august 2014 postupne v mesačných splátkach uhradí celú škodu spôsobenú uvedenej spoločnosti. 

Z charakteristík na obvinenú XXXXX a jej odpisu registra trestov vyplýva, že doposiaľ viedla riadny život, doteraz nebola súdne trestaná a v evidencii priestupkov Obvodného úradu XXXXX, odbor všeobecnej vnútornej správy nemá žiaden záznam. V mieste trvalého bydliska je hodnotená všeobecne. 

	V zmysle ustanovenia § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ 	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ 	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c/ 	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Pri prečine podvodu podľa § 221 ods. 1, ods. 2 Tr. zákona je trestná sadzba trestu odňatia slobody od jedného až na päť rokov.

Vzhľadom na to, že u obvinenej XXXXX boli splnené zákonné podmienky na postup podľa ustanovenia § 216 ods. 1 Tr. poriadku, bolo potrebné rozhodnúť tak, ako je uvedené vo výrokovej časti tohto uznesenia.

Obvinenému XXXXX bola v súlade s ustanovením § 216 ods. 2 Tr. poriadku určená skúšobná doba na 12 (dvanásť) mesiacov. Skúšobná doba začína plynúť právoplatnosťou tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladislava Slosarčíková
prokurátorka